ร้านกาแฟที่อยู่ในหมู่บ้านรวมโชค โชคชัย4 ซอย54 ร้านอยู่ฝั่งตรงข้ามกับร้านอาหารญี่ปุ่นkenson 
     บรรยากาศร่มรื่นมากๆ ประดับด้วยต้นไม้เขียวชอุ่ม เราจะสังเกตความเป็นธรรมชาติได้ตั้งแต่หน้าร้าน ที่นี่เค้าตกแต่งด้วยเฟิร์นและต้นไม้ประดับทำให้เหมือนกับว่าเรานั่งจิบกาแฟท่ามกลางธรรมชาติเขียวๆกันเลยทีเดียว
     ร้านมี2โซน คือโซนoutdoor ด้านนอก จะมีโต๊ะที่นั่งประมาณ6-7โต๊ะ และโซฟายาวอีก1ชุด ส่วนโซนด้านในเป็นห้องแอร์เย็นฉ่ำ สามารถจุคนมานั่งจิบกาแฟได้สัก4โตัะค่ะ 
      เมนูส่วนมากเน้นเป็นเครื่องดื่มเช่น ชา กาแฟต่างๆ ส่วนขนมจะเป็นประเภทง่ายๆเช่นขนมปังน้ำแดง และมีข้าวด้วยค่ะ 
       เรามากันสองคนเหมือนเดิม เมนูที่สั่งก็คือโกโก้ร้อนและขนมปังน้ำแดง
       โกโก้ร้อน65บ. รสชาติดีและหอมกลมกล่อมค่ะ
        ขนมปังน้ำแดง55บ. น้ำแข็งปั่นละเอียดดีค่ะ ส่วนรสชาติผ่านค่ะ
        ใครอยากนั่งร้านที่นั่งสบายๆมีความร่มรื่นเป็นธรรมชาติมากๆ ขอแนะนำให้มาร้านนี้เลยค่ะ